Wellington ta asitiada nel estremu suroccidental de la Islla Norte, xusto nel estrechu de Cook, que dixebra la Islla Norte de la Islla Sur. Nun día estenu ye posible acolumbrar los montes Kaikoura al otru llau del estrechu. Al norte atopen les sableres de Kapiti Coast, nel este los montes Rimutaka dixebren Wellington de les llanures de Wairarapa, importante rexón de producción vinícola.